It-Tieni Ħadd

“Araw, il-Ħaruf ta’ Alla”

***Daħla:*** Nilqgħu lil xulxin bil-ferħ għal din l-Ewkaristija. Ftit jiem ilu, iċċelebrajna l-Magħmudija tal-Mulej li biha bdejna ż-żmien Matul is-Sena. Illum se nħarsu lejn il-Magħżul ta’ Alla, Ibnu Ġesù l-Messija. San Ġwann il-Battista jindikah bħala l-Ħaruf ta’ Alla li jneħħi d-dnub tad-dinja. F’Ġesù nsibu l-ħelsien mid-dnub u l-ħtija u l-kundanna. Meta naċċettawh f’ħajjitna u nimxu warajh, hu jibda jqaċċat kulma jtaqqalna u jagħtina l-libertà li nkunu wlied Alla. Nibdew diċ-ċelebrazzjoni billi nkantaw ...

***L-Ewwel Qari:*** Il-Messija mwiegħed kellu jġib lura l-midinbin lejn Alla. Dan għamel Ġesù s-Salvatur tad-dinja.

***Responsorju tas-Salm:* Hawn jien, Mulej, ġej nagħmel ir-rieda tiegħek**

***It-Tieni Qari:*** Fit-tislima ta’ San Pawl naraw li permezz ta’ Ġesù, Alla ġab is-sliem u l-grazzja lil min jemmen fih.

***Offertorju:*** *(X’ħin ikunu se jitressqu l-offerti lejn l-artal, l-animatur igħid):*

X’rigal nistgħu noffru lil Alla? Bħas-Salm noffru ħajjitna fis-servizz ta’ Alla. Waqt din l-offerta nkantaw...

***Tqarbin:*** *(Waqt li s-saċerdot ikun jitqarben bid-Demm ta’ Kristu, l-animatur igħid)*

Ejjew niftħu qalbna għall-imħabba ħanina ta’ Ġesù biex inħalluh iħobb u jaqdi permezz tagħna. Inkantaw....

***Ringrazzjament:*** *(waqt li s-saċerdot ikun jippurifika l-Kalċi, l-animatur igħid)*

Fis-Salm smajna li Alla “niżel ħdejja u sama’ l-għajta tiegħi”. Nirringrazzjaw lil Ġesù li niżel ħdejna u qed jisma’ l-għajta tagħna, jisma’ u jfejjaq il-weġgħat tagħna. Ngħidu (JEW) inkantaw...

***Kant tal-Għeluq…***